En liten (ca. 3 millimeter), blank, mørk rødbrunlig skarabide. Hodet er stort og bredt, skovlformet, forkanten med fine tenner. Pronotum er mye bredere enn langt, kraftig innskåret bak slik at midten av bakkanten stikker bakover som en tunge. Det er også groper på sidene. Dekkvingene er rundede og hvelvede med dype punktstriper, mellomrommene mellom dem noe hvelvede. Beina er forholdsvis lange og tynne.